Ban yi danasanin barin Ganduje saboda Kwankwaso ba – Dungurawa ▷ Legit.ng
25 days ago 6368 views by Aisha Musa
Wani tsohon hadimi na musamman ga Gwamna Abdullahi Umar Ganduje na jahar Kano kan kawata birane, Hashim Sulaiman Dungurawa, ya ce bai yi danasanin yasar da tsohon ubangidansa da jam’iyyar All Progressives Congress (APC) ba saboda Sanata Rabiu Kwankwaso da jam’iyyar Peoples Democratic Party (PDP).
Dungurawa ya yi murabus daga matsayin hadimin Ganduje a watan Maris din shekarar da ya gabata kafin sake zaben gwamna a jahar, cewa an kayar da tsohon ubangidan nasa a zaben.
A wata hira da manema labarai a Abuja, Dungurawa ya ce ya yi murabus daga matsayinsa sannan ya bar jam’iyyar APC domin ya kare mutuncinsa.
“Ba zan iya yiwa gwamnati mai rashawa da bata kare ra’ayin jaha da mutanenta aiki ba. Duba ga halin da ake ciki zuwa yanzu, ya gaza mana kuma ban yi danasanin komawa tafiyar Kwankwasiyya da PDP ba.
“Mun rasa zabe a matsayin gwamnati mai mulki da tazarar sama da kuri’u 20,000 amma Ganduje ya kasa karban kaddarar Allah. Na gwammaci na kasance a nan saboda na san a zaben 2023, Za mu yi waje da su kuma sannan za mu gani idan Za su yarda da hakan ko a’a,” in ji shi.
KU KARANTA KUMA: Harin Kaduna: Gwamnonin Arewa su farka daga barci ko kuma a wayi gari babu yankin – Shehu Sani
Kan tafiyar Kwankwasiyya, Dungurawa ya ce ta yi fice har wajen Najeriya. “Muna samun gayyata daga kasashen da ke makeabtaka kan mu je mu mara masu baya da dabarunmu,” in shi.
A wani labarin kuma mun ji cewa, Tsohon gwamnan jahar Kano, Sanata Rabiu Musa Kwankwaso ya bara game da zargin da ake yi masa da hannu cikin badakalar kudin makamai a zamanin da yake minista, sa’annan ya wanke manyan hadimansa guda biyu, Injiniya Abba Kabir Yusuf da Abdullahi Umar Ganduje.
APC Latest NewsRabiu Kwankwaso Latest NewsKwankwasiyya MovementPDP Latest NewsHausa News
'Yan bindiga sun kashe mutum 2 a Kano, sun raunata wasu 4